
Esties 


in Wikipedia, die vrye ensiklopedie 

Hierdie artikel handel oor die taal. Vir die etniese groep, sien Estlanders. 


Esties (eesti keel [ 1 e: sti 1 ke: 1] luister (hulg-inligting)) is 
die amptelike taal van die republiek Estland. Die taal, wat 
ook Estnies, Ests, of Estlands genoem word, het 
ongeveer 1 miljoen sprekers. Daarmee is dit op een na 
(Yslands) die kleinste taal in Europa wat op alle vlakke 
(wetgewing, regspraak, wetenskap en letterkunde) gebruik 
word. Die eerste Estniese boek het in 1535 verskyn. 

Estnies behoort tot die Fins-Oegriese tale, en binne die 
familie tot die Oosseefins e tale . Tot dié groep tale, wat 
rondom die Finse Golf gepraat word, behoort ook Fins, 'n 
taal wat die meeste Estlanders sonder veel moeite kan 
verstaan. Omgekeerd geld dit trouens minder: behalwe die 
verwantskap tussen die tale speel dit ook 'n rol dat die 
Estlanders vertroud is met Fins, byvoorbeeld omdat hulle 
steeds Finse televisie kan ontvang en omdat Estland druk 
besoek word deur Finse toeriste. 

Estnies grammatika gepubliseer in 
Reval deur Heinrich Stahl in 1637 


Estnies 
eesti keel 

Uitspraak: [' e: sti ' ke: 1] 

Gepraat in: Hi Estland 

~~ Letland 

Rusland (Pskof-oblast 
Petseri distrik) 

Gebied: Noord-Europa 

Totale sprekers: ca. 1,1 miljoenliM 

Taalfamilie: Oeraals 

Fins-Oegries 

Fins-Permies 

Fins-Wolgaïes 

Fins-Samies 

Oosseefins^l 

Estnies 

Skrifstelsel: Latynse alfabet (Estniese 

variant) 

Amptelike status 


Amptelike taal 
in: 

Gereguleer 

deur: 


ISO 639-1: 


ISO 639-2: 


ISO 639-3: 


| Europese Unie 
— Estland 

Instituut van die Estniese 
Taal / Eesti Keele Instituut 
(semi-amptelike) 

Taalkodes 

et 

est 

est (http://www.sil.Org/i 
so639-3/documentation.as 


Estnies is nie verwant aan Lets of Litaus nie en net so min 
nie met Russies nie. Afrikaans is om die waarheid te sê as 


p?id=est) 


Indo-Europese taal nader aan die drie tale as Estnies. 



































Estnies gebruik die Latynse alfabet, aangevul met die 
klinkertekens a, o, ii en o. Die laaste teken staan vir 'n 
tipies Estniese klinker wat gevorm word deur die tong te 
plaas asof 'n o uitgespreek word en die lippe daarby te 
trek. As beginletters kom b, d en g slegs in woorde voor 
wat uit vreemde tale ontleen is. Sowel klinkers as 
medeklinkers kan kort, lank en ekstra lank wees. In 
Estniese spelling word grotendeels slegs die verskil tussen 
kort en lank weergegee en wel deur die letter dubbel te 
skryf: sada 'honderd' vs. saada 'om te kry' en kana 
'hoender' vs. kanna 'dra!'. 

Estnies het van alle omringende tale invloed ondergaan. 

Daar is Oudgermaanse, Baltiese en Slawiese leenwoorde 
uit die tyd toe die Oosseefinse familie nog een taal vorm (voor die begin van ons jaartelling), byvoorbeeld 
onderskeidelik die woorde rand (strand, Germaans), sild (brug, Balties) en aken (venster, Slawies). Jonger is 
die groot aantal leenwoorde uit Nedersaksies, die taal van die Hanse. Die taal lyk baie soos Nederlands (meer 
as na Hoog-Duits), en aangesien die Estniese spelreëls op sommige punte ooreenkom met die Nederlandse, is 
daar 'n hele aantal woorde wat in Nederlands en ook in Afrikaans en in Estnies identies is: klooster, kaart, 
kroon, kraan. 

Ander wyk 'n bietjie af, maar is tog heel herkenbaar: hoov (hof), triikima (stryk), pott (pot) en pann (pan). Die 
aantal Russiese leenwoorde uit die vorige eeu is redelik beperk. Die invloed van Engels is tans wel groot. 
Estnies het minder as Fins die neiging om eie, puristiese woorde te gebruik vir nuwe sake (telefon, instituut, 
maar wel arvuti vir rekenaar instede van die Engelse computer). Dit herinner aan die verskil tussen Afrikaans 
en Nederlands waar Afrikaans ook meer geneig is om nuwe woorde te gebruik terwyl Nederlands gereeld 
Engelse woorde aanneem. 

Kenmerke van Estnies 


Estnies gebruik dikwels naamvalle, waar Indo-Europese tale 
liewer voorsetsels gebruik: káes 'in die hand', Eestisse 'na 
Estland'. 

daar is geen verskil tussen manlike en vroulike woorde nie; 
tema beteken sowel 'hy' as 'sy'. 

na 'n telwoord volg enkelvoud. Die bybehorende naamval is die 
partitief, 'n naamval wat oorspronklik 'n deel van iets uitdruk 
(vergelykbaar met die Franse du pain). 

■ medeklinkers in 'n woord word 'swak' (verander, verkort of verdwyn) as daar sprake is van 'n 
geslote (of: oorspronklik geslote) lettergreep: tiib 'vleuel' vs. tiival 'aan die vleuel'. 

■ daar is geen lidwoorde nie. 

■ Estnies vermy opeenhoping van medeklinkers aan die begin van 'n woord: strand word rand. 

Estnies deel bostaande eienskappe met Fins en met die meeste andere Fins-Oegriese tale. 

Op die volgende punte wyk Estnies van Fins af: 

■ daar is geen klinkerharmonie nie. Na die eerste lettergreep kan wel slegs 4 klinkers voorkom: a, 
e, i en u (as variant soms o). 

■ klinkers kan in verboë vorm veranderinge ondergaan: madu 'slang" vs. mao 'van die slang' (u 
word o), rida 'ry' vs. rea 'van die ry' (i word e). 

■ waar in Fins besit uitgedruk word deur 'n uitgang na die woord, gebruik Estnies 'n vorm van 
persoonlike voornaamwoord: Fins kásini = Estnies minu kási 'my hand'. 

■ daar is 'n groot aantal werkwoordvoorvoegsels, vergelykbaar met die in Nederlands en 
Afrikaans: kandma 'dra': ette kandma 'voordra'. 

■ daar is twee infinitiewe: ma tahan saada 'ek wil kry' vs. ma pean saama 'ek moet kry' ( 
saama/saada = om te kry). 

Die getalle van 1 tot 10 in Estnies: 

1 - iiks | 2 - kaks I 3 - kolm I 4 - neli | 5 - viis I 6 - kuus I 7 - seitse I 8 - kaheksa I 9 - iiheksa I 10- kiimme. 


Dialekte 


Ondanks Estland se relatief klein oppervlakte van 45 227 km 2 is daar agt streekdialekte van Estnies (Estnies: 
murded ) wat verder verdeel kan word in 117 plaaslike dialekte. Hierdie ontwikkeling het uit die vroeëre 
politieke en maatskaplike orde voortgespruit waarin Estniese boere - en dus die oorgrote meerderheid van die 
Estniessprekende bevolking - deur 'n stelsel van lyfeienskap en heredienste tot hul parogieë beperk en daar 
geïsoleer was. Hulle kon dus nie in hul eie land vry beweeg nie. 

Estnies het gevolglik oor 'n lang tydperk as 'n groep van streeksdialekte met afwykende taaltendense 
ontwikkel. Die twee grootste dialekgroepe was Noord-Estnies, wat later as basis vir die huidige standaardtaal 
sou dien, en Suid-Estnies. Die eersgenoemde het danksy Tallinn as politieke sentrum belangrike status as 
skryftaal geniet, terwyl Suid-Estnies deur die invloed van Tartu as universiteitstad eweneens tot 'n skryftaal 
ontwikkel het. Die ontwikkeling van twee groot streekdialekte het die historiese politieke verdeling van die 
land in Noord- en Suid-Estland weerspieël, waarby die laasgenoemde deel uitgemaak het van die vroeëre 
Lyfland. 

Tans word die twee groot streekdialekte in agt hoofdialekte onderverdeel, waarby die dialekte, wat langs die 
Noordooskus en op die eilande van Wes-Estland gebesig word, nie by hierdie groepe gereken kan word nie: 

Noord-Estnies 

■ Wes-dialek ( láánemurre ) 

■ Sentraal-dialek ( keskmurre ) 

■ Oos-dialek ( idamurre) 

Suid-Estnies (suid van Tartu en Poltsamaa) 

■ Mulgi of Mulk-dialek (Mulgi murre) 

■ Tartu-dialek (Tartu murre) 

■ V5ro of V5ru-dialek (Vóru murre) 

■ Seto-Dialek (Setu murre) 


Kusgebied-Estnies (oos van Tallinn langs die kus tot by die grensstad Narva) 




Noordooskus-dialek ( rannikumurre ) 


Eiland-Estnies 

■ Eiland-dialek (saarte murre) 

Verwysings 

0200610000046/https://www. ethnologu e.com/l anguage/ekk) vanaf die oorspronklike op 10 Junie 
2020. Besoek op 2 April 2016. 

3. (en) Jacek Fisiak, Raymond Hickey, Stanistaw Puppel, Language History and Linguistic 
Modelling: A Festschrift for Jacek Fisiak on His 60th Birthday, Contributor Jacek Fisiak, 

Uitgegee deur Walter de Gruyter, bl. 831,1997, ISBN 3-11-014504-9, 9783110145045 

Eksterne skakels 


■ ^ Wikimedia Commons het meer media in die kategorie Esties. 


■ ví Wikiwoordeboek het 'n inskrywing vir Estnies. 


v ■ t ■ e (https://af.wiki pedia.org/w/index.php?tifcHSTall)te)isi(iaiiiaEst1amiístland&action=edit) 

Amptelike tale 

Esties 

Streekstale 

Suid-Esties (Seto ■ Vóro) 

Minderheidstale 

Duits ■ Russies ■ Sweeds 

Gebaretale 

Estiese gebaretaal ■ Russiese gebaretaal 

v ■ t ■ e (https://af.wiki pedia.org/w/index.php?ti^SSTattte)isiraiifeleettem(lletland&action=edit) 

Amptelike taal 

Lets 

Streekstale 

Letgaals ■ Lyfs 

Minderheidstale 

Esties ■ Duits ■ Jiddisj ■ Litaus ■ Oekraïens ■ Pools ■ Romani ■ Russies ■ Wit-Russies 

Gebaretale 

Letse gebaretaal ■ Russiese gebaretaal 


Sien ook: Taalbeleid van Letland 

Normdata GND: 4120175-9 (https://d-nb.info/gnd/4120175-9) ■ NDL: 00562052 (https://id.ndl.go.jp/auth/n 

dlna/00562052) 


Ontsluit van "https://af.wikipedia.Org/w/index. php?title=Esties&oldid=2206425" 


Die bladsy is laas op 15 Junie 2020 om 16:35 bygewerk. 

Die teks is beskikbaar onder die lisensie Creative Commons Erkenning-lnsgelyks Deel. Aanvullende voorwaardes kan 
moontlik ook van toepassing wees. Sien die Algemene Voorwaardes vir meer inligting. 










































